CELEX: 52015PC0381
Language: lv
Date: 2015-07-31
Title: Priekšlikums PADOMES LĒMUMS par Eiropas Savienības nostāju, kas tai jāieņem attiecībā uz Pagaidu nolīgumā ceļā uz Ekonomisko partnerattiecību nolīgumu starp Eiropas Kopienu un tās dalībvalstīm, no vienas puses, un Centrālāfrikas Līgumslēdzēju pusi , no otras puses, paredzētās EPN komitejas reglamentu

EIROPAS KOMISIJA
            Briselē, 31.7.2015
            COM(2015) 381 final
            2015/0166(NLE)
            Priekšlikums
            PADOMES LĒMUMS
            par Eiropas Savienības nostāju, kas tai jāieņem attiecībā uz Pagaidu nolīgumā ceļā uz Ekonomisko partnerattiecību nolīgumu starp Eiropas Kopienu un tās dalībvalstīm, no vienas puses, un Centrālāfrikas Līgumslēdzēju pusix0002, no otras puses, paredzētās EPN komitejas reglamentu
            
               
         
         
            
               PASKAIDROJUMA RAKSTS
            
            
               1.PRIEKŠLIKUMA KONTEKSTS
            
            
               Pagaidu nolīgums ceļā uz Ekonomisko partnerattiecību nolīgumu starp Eiropas Kopienu un tās dalībvalstīm, no vienas puses, un Centrālāfrikas Līgumslēdzēju pusi, kas patlaban ir Kamerūnas Republika, no otras puses, tika parakstīts 2009. gada 15. janvārī, un to provizoriski piemēro no 2014. gada 4. augusta. 
            
            
               Ar minētā nolīguma 92. pantu izveidota EPN komiteja, kas atbild par visu nolīgumā minēto jomu pārvaldību un visu tajā minēto uzdevumu izpildi.
            
            
               Tāpat 92. pantā noteikts, ka Līgumslēdzējas puses vienojas par EPN komitejas sastāvu, organizāciju un darbību.
            
            
               2.JURIDISKAIS PAMATS, SUBSIDIARITĀTE UN PROPORCIONALITĀTE
            
            
               Priekšlikumā iekļauts Eiropas Savienības Padomes lēmuma projekts Savienības nostājas noteikšanai, kas balstīts uz Līguma par Eiropas Savienības darbību 218. panta 9. punktu. Līdzīgi lēmumi jau ir pieņemti iepriekš, lai pieņemtu reglamentus saistībā ar citiem ekonomisko partnerattiecību nolīgumiem.
            
            
               Šā Padomes lēmuma projekta pielikumā ir EPN komitejas lēmuma projekts, kas šai komitejai jāpieņem vienā no nākamajām sanāksmēm un kā pielikumā ir EPN komitejas reglamenta projekts. Šo reglamentu ir apstiprinājušas un parafējušas abas Līgumslēdzējas puses EPN komitejas dibināšanas sanāksmē Briselē 2015. gada 11. un 12. maijā.
            
            
               3.EX POST IZVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI
            
            
               Pagaidu nolīgumā ir paredzēts pienākums izstrādāt reglamentu. Abas nolīguma Līgumslēdzējas puses ir iepriekš apspriedušās, un reglamenta tekstu tās ir apstiprinājušas un parafējušas EPN komitejas dibināšanas sanāksmē Briselē 2015. gada 11. un 12. maijā.
            
            
               Šā priekšlikuma ietekmes novērtējums nav veikts, jo šai iniciatīvai nav ne tiešas ekonomiskas vai sociālās ietekmes, ne ietekmes uz vidi.
            
            
               4.IETEKME UZ BUDŽETU
            
            
               
                  Finansiālā ietekme aprobežojas ar administratīvajiem izdevumiem.
               
            
            
               2015/0166 (NLE)
            
            
               Priekšlikums
            
            
               PADOMES LĒMUMS
            
            
               par Eiropas Savienības nostāju, kas tai jāieņem attiecībā uz Pagaidu nolīgumā ceļā uz Ekonomisko partnerattiecību nolīgumu starp Eiropas Kopienu un tās dalībvalstīm, no vienas puses, un Centrālāfrikas Līgumslēdzēju pusi
                  1
               , no otras puses, paredzētās EPN komitejas reglamentu
            
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienību un Līgumu par Eiropas Savienības darbību un jo īpaši tā 207. un 209. pantu un 218. panta 9. punktu,
            
         
         
            
               ņemot vērā Padomes Lēmumu 2009/152/EK, lai parakstītu un provizoriski piemērotu Pagaidu nolīgumu ceļā uz Ekonomisko partnerattiecību nolīgumu starp Eiropas Kopienu un tās dalībvalstīm, no vienas puses, un Centrālāfrikas Līgumslēdzēju pusi, no otras puses
                  2
               ,
            
            
               ņemot vērā Eiropas Komisijas priekšlikumu,
            
            
               tā kā:
            
            
               1.Pagaidu nolīgums ceļā uz Ekonomisko partnerattiecību nolīgumu starp Eiropas Kopienu un tās dalībvalstīm, no vienas puses, un Centrālāfriku, no otras puses, tika parakstīts 2009. gada 15. janvārī, un to pagaidu kārtā piemēro no 2014. gada 4. augusta.
            
            
               2.Ar minētā nolīguma 92. pantu izveidota EPN komiteja, kas atbild par nolīguma pārvaldību un visu tajā minēto uzdevumu izpildi.
            
            
               3.Minētā nolīguma 92. pantā noteikts, ka Līgumslēdzējas puses vienojas par EPN komitejas sastāvu, organizāciju un darbību.
            
            
               4.Eiropas Savienībai jāieņem nostāja attiecībā uz EPN komitejas reglamenta pieņemšanu,
            
            
               IR PIEŅĒMUSI ŠO LĒMUMU.
            
            
               1. pants
            
            
               Eiropas Savienības nostāja attiecībā uz Pagaidu nolīgumā ceļā uz Ekonomisko partnerattiecību nolīgumu starp Eiropas Kopienu un tās dalībvalstīm, no vienas puses, un Centrālāfrikas Līgumslēdzēju pusi, no otras puses, paredzētās EPN komitejas lēmuma pieņemšanu par šīs komitejas reglamentu tiek balstīta uz šā lēmuma pielikumā ietverto EPN komitejas lēmuma projektu.
            
            
               Bez jauna Komisijas vai Padomes lēmuma pieņemšanas atļauts veikt nelielus grozījumus lēmuma projektā, kuri nerada ievērojamas izmaiņas.
            
            
               2. pants
            
            
               Pēc EPN komitejas lēmuma pieņemšanas to publicē Eiropas Savienības Oficiālajā Vēstnesī.
            
            
               3. pants
            
            
               Šis lēmums stājas spēkā tā pieņemšanas dienā.
            
            
               Briselē,
            
            
               
                     Padomes vārdā –
               
               
                     priekšsēdētājs
               
            
         
         
            
                  
                     (1)
                  Patlaban un šā pagaidu nolīguma ceļā uz EPN nolūkos Centrālāfrikas Līgumslēdzēja puse ir Kamerūnas Republika, kura ir vienīgā valsts, kas līdz šim nolīgumu ir parakstījusi un ratificējusi.
               
               
                  
                     (2)
                  OV L 57, 28.2.2009., 1. lpp.
               
            
      
    ---documentbreak--- 
      
         
               EIROPAS KOMISIJA
            Briselē, 31.7.2015
            COM(2015) 381 final
            PIELIKUMS
            dokumentam
            Padomes lēmums
            par Eiropas Savienības nostāju, kas tai jāieņem attiecībā uz Pagaidu nolīgumā ceļā uz Ekonomisko partnerattiecību nolīgumu starp Eiropas Kopienu un tās dalībvalstīm, no vienas puses, un Centrālāfrikas Līgumslēdzēju pusi, no otras puses, paredzētās EPN komitejas reglamentu
            
               
         
         
            
               PIELIKUMS
            
            
               EPN KOMITEJAS (...) LĒMUMS Nr. …/2015,
            
            
               kas attiecas uz EPN komitejas reglamenta pieņemšanu un ko pieņēmusi minētā komiteja, kura izveidota ar Pagaidu nolīgumu ceļā uz Ekonomisko partnerattiecību nolīgumu starp Eiropas Kopienu un tās dalībvalstīm, no vienas puses, un Centrālāfrikas Līgumslēdzēju pusi, no otras puses
            
            
               EPN KOMITEJA, 
            
            
               ņemot vērā Pagaidu nolīgumu ceļā uz Ekonomisko partnerattiecību nolīgumu starp Eiropas Kopienu un tās dalībvalstīm, no vienas puses, un Centrālāfrikas Līgumslēdzēju pusi, no otras puses (turpmāk "nolīgums"), kas parakstīts Briselē 2009. gada 15. janvārī un ko provizoriski piemēro no 2014. gada 4. augusta, 
            
            
               ņemot vērā, ka saskaņā ar minētā nolīguma un šā lēmuma noteikumiem Centrālāfrikas Līgumslēdzēja puse ir Kamerūnas Republika,
            
            
               ņemot vērā nolīguma 92. pantu par EPN komiteju, 
            
            
               ņemot vērā, ka saskaņā ar nolīgumu Līgumslēdzējas puses vienojas par EPN komitejas sastāvu, organizāciju un darbību, 
            
            
               PIEŅEM ŠĀDU LĒMUMU. 
            
            
               1. pants
            
            
               EPN komitejas reglaments atbilst pielikumā izklāstītajam. 
            
            
               Šis reglaments neskar īpašos noteikumus, kas paredzēti nolīgumā vai par kuriem var lemt EPN komiteja. 
            
            
               2. pants
            
            
               Šis lēmums stājas spēkā tā parakstīšanas dienā. 
            
            
               … (vieta), … (datums).
            
            
                     
                        Kamerūnas Republikas vārdā – 
                     
                  
                  
                     
                        Eiropas Savienības vārdā –
                     
                  
               
               PIELIKUMS
            
            
               REGLAMENTS EPN KOMITEJAI,
            
            
               kas izveidota ar Pagaidu nolīgumu ceļā uz Ekonomisko partnerattiecību nolīgumu starp Eiropas Kopienu un tās dalībvalstīm, no vienas puses, un Centrālāfrikas Līgumslēdzēju pusi, no otras puses
            
         
         
            
               I NODAĻA
            
            
               VISPĀRĪGIE NOTEIKUMI
            
            
               1. pants
            
            
               EPN komitejas uzdevumi
            
            
               EPN komiteja ir atbildīga par visu nolīgumā iekļauto jomu pārvaldību un visu minētajā nolīgumā minēto uzdevumu īstenošanu.
            
            
               EPN komitejas uzdevumi ir šādi. 
            
            
               1.Tirdzniecības jomā: 
            
            
               a.uzraudzīt un nodrošināt nolīguma noteikumu pareizu piemērošanu un īstenošanu. Šim nolūkam tā izpēta un iesaka prioritārās sadarbības jomas, 
            
            
               b.izvērtēt saistībā ar nolīgumu gūtos rezultātus un vajadzības gadījumā uzlabot nolīguma noteikumus, 
            
            
               c.veikt vajadzīgos pasākumus, lai izvairītos no strīdiem par nolīguma interpretāciju vai piemērošanu un/vai atrisinātu tos, 
            
            
               d.uzraudzīt reģionālās integrācijas un Līgumslēdzēju pušu ekonomisko un tirdzniecisko attiecību attīstību, 
            
            
               e.uzraudzīt un izvērtēt nolīguma īstenošanas ietekmi uz Līgumslēdzēju pušu ilgtspējīgu attīstību, 
            
            
               f.apspriest un veikt visus vajadzīgos pasākumus ar mērķi sekmēt tirdzniecību, ieguldījumus un darījumdarbības iespējas starp Līgumslēdzējām pusēm, 
            
            
               g.apspriest visus jautājumus saistībā ar nolīgumu un jebkādus citus jautājumus, kas varētu traucēt komitejas mērķu sasniegšanu. 
            
            
               2.Attīstības sadarbības jomā: 
            
            
               a.nodrošināt to noteikumu piemērošanu, kuri nolīguma piemērošanas jomā attiecas uz attīstības sadarbību,
            
            
               b.sekot nolīgumā paredzēto sadarbības noteikumu īstenošanai un koordinēt to ar citiem partneriem,
            
            
               c.regulāri pārskatīt nolīgumā noteiktās sadarbības prioritātes un attiecīgā gadījumā izstrādāt ieteikumus par jaunu prioritāšu iekļaušanu,
            
            
               d.uzraudzīt nolīgumam pievienotā kopīgā stratēģijas dokumenta īstenošanu.
            
            
               II NODAĻA
            
         
         
            
               ORGANIZĀCIJA
            
            
               2. pants
            
            
               Sastāvs un vadība
            
            
               1.EPN komiteju veido Eiropas Savienības pārstāvji, no vienas puses, un Kamerūnas Republikas pārstāvji, no otras puses, ministru vai vecāko civildienesta ierēdņu līmenī. 
            
            
               2.Atsauce uz “Līgumslēdzējām pusēm” reglamentā atbilst nolīguma 95. pantā sniegtajai definīcijai. 
            
            
               3.EPN komiteju pārmaiņus 12 mēnešus vada Eiropas Savienības pārstāvis un Kamerūnas Republikas pārstāvis. Vadības pirmais periods sākas dienā, kad notiek pirmā komitejas sanāksme, un beidzas nākamā gada 31. decembrī. Pirmais priekšsēdētājs ir Kamerūnas Republikas pārstāvis. 
            
            
               3. pants
            
            
               Novērotāji 
            
            
               1.Visās EPN komitejas sanāksmēs novērotāju lomā tiek aicināti piedalīties Centrālāfrikas valstu ekonomikas un monetārās kopienas (CEMAC) komisijas un Centrālāfrikas valstu ekonomikas kopienas (CEEAC) ģenerālsekretariāta pārstāvji.
            
            
               2.Līgumslēdzējas puses var nolemt uzaicināt piedalīties EPN komitejas sanāksmēs novērotāju lomā pilsoniskās sabiedrības un privātā sektora pārstāvjus, kā arī ekspertus vai kādas citas personas pēc savas izvēles. 
            
            
               3.EPN komiteja var noteikt, ka tās sanāksmes daļas, kurās tiek izskatīti sensitīvi jautājumi un kurās tiek pieņemts EPN komitejas lēmums, ir novērotājiem slēgtas.
            
            
               4. pants
            
            
               Sekretariāts
            
            
               Eiropas Komisija un Kamerūnas Republika pārmaiņus, katra 12 mēnešus, nodrošina EPN komitejas sekretariātu. Šie periodi atbilst laikposmiem, kad attiecīgā Līgumslēdzēja puse vada EPN komiteju. 
            
            
               5. pants
            
            
               Apakškomitejas
            
            
               Komitejas efektīvai darbībai tā var veidot apakškomitejas, kurās izskata konkrētus ar nolīgumu saistītus jautājumus. Šim nolūkam komiteja nosaka minēto apakškomiteju sastāvu un uzdevumus.
            
            
               III NODAĻA
            
            
               DARBĪBA
            
            
               6. pants
            
         
         
            
               Lēmumi un ieteikumi
            
            
               1.EPN komiteja lēmumus un ieteikumus pieņem vienprātīgi. 
            
            
               2.EPN komiteja var nolemt iesniegt jebkuru vispārēju jautājumu, kurš radies nolīguma jomā un kurā ir kopīgi ieinteresētas ĀKK valstis un Eiropas Savienība, izskatīšanai ĀKK un ES Ministru padomē, kas definēta 15. pantā Partnerattiecību nolīgumā starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses (turpmāk "Kotonū nolīgums"). 
            
            
               3.Sanāksmju starplaikā EPN komiteja var pieņemt lēmumus vai ieteikumus, izmantojot rakstisku procedūru, ja abas Līgumslēdzējas puses par to vienojas. Rakstiskā procedūrā Līgumslēdzējas puses apmainās ar paziņojumiem. 
            
            
               4.EPN komitejas lēmumu un ieteikumu nosaukumā ir “lēmums” vai “ieteikums”, kā arī kārtas numurs, pieņemšanas datums un norāde par saturu. Katrā lēmumā norāda tā spēkā stāšanās dienu. 
            
            
               5.EPN komitejas pieņemtos lēmumus un ieteikumus apstiprina Eiropas Komisijas pārstāvis Eiropas Savienības Līgumslēdzējas puses vārdā un Kamerūnas Republikas pārstāvis. 
            
            
               6.Lēmumus un ieteikumus nosūta Līgumslēdzējām pusēm kā EPN komitejas dokumentus. 
            
            
               7. pants
            
            
               Sarakste
            
            
               1.Visu EPN komitejai adresēto korespondenci adresē tās sekretariātam. 
            
            
               2.Sekretariāts nodrošina, ka EPN komitejai adresētā sarakste tiek nodota komitejas priekšsēdētājam un vajadzības gadījumā tiek pārsūtīta nolīguma 92. pantā norādītajam katras Līgumslēdzējas puses kontaktpunktam kā dokumenti, kas minēti šā reglamenta 10. pantā. 
            
            
               3.EPN komitejas priekšsēdētāja saraksti sekretariāts nosūta katras Līgumslēdzējas puses kontaktpunktam un vajadzības gadījumā to pārsūta pārējiem EPN komitejas locekļiem kā dokumentus, kas minēti šā reglamenta 10. pantā. 
            
            
               8. pants
            
            
               Sanāksmes
            
            
               1.EPN komiteja tiekas regulāri, ne retāk kā reizi gadā, bet vajadzības gadījumā – ārkārtas sanāksmēs, ja Līgumslēdzējas puses par to vienojas. 
            
            
               2.Par EPN komitejas sanāksmju vietu un laiku Līgumslēdzējas puses lemj kopīgi. 
            
            
               3.EPN komitejas sanāksmes sasauc tā Līgumslēdzēja puse, kura vada komiteju, pēc apspriešanās ar otru Līgumslēdzēju pusi.
            
            
               4.Uzaicinājumus uz sanāksmi dalībniekiem nosūta ne vēlāk kā 15 dienas pirms katras sanāksmes datuma. 
            
            
               9. pants
            
            
               Delegācijas
            
         
         
            
               Pirms katras sanāksmes komitejas priekšsēdētāju informē par Eiropas Savienības un Kamerūnas Republikas delegāciju plānoto sastāvu, kā arī par iespējamajiem novērotājiem.
            
            
               10. pants
            
            
               Dokumenti
            
            
               Ja EPN komitejas apspriežu pamatā ir rakstveida dokumenti, sekretariāts vismaz 14 dienas pirms sanāksmes sākuma tos sanumurē un izplata kā EPN komitejas dokumentus. 
            
            
               11. pants
            
            
               Sanāksmju darba kārtība
            
            
               1.Katrai sanāksmei EPN komitejas sekretārs sagatavo provizorisku darba kārtību, pamatojoties uz Līgumslēdzēju pušu priekšlikumiem. Ne vēlāk kā 15 dienas pirms sanāksmes sākuma EPN komitejas sekretariāts to nosūta Līgumslēdzēju pušu kontaktpunktiem. 
            
            
               2.Provizoriskajā darba kārtībā iekļauj jautājumus, par kuriem sekretariāts ne vēlāk kā 21 dienu pirms sanāksmes sākuma ir saņēmis lūgumu iekļaut tos darba kārtībā, tomēr jautājumus iekļauj provizoriskajā darba kārtībā vienīgi tad, ja sekretariāts ir saņēmis ar tiem saistītos dokumentus ne vēlāk kā provizoriskās darba kārtības nosūtīšanas dienā. 
            
            
               3.Katras sanāksmes sākumā EPN komiteja pieņem darba kārtību. Provizoriskajā darba kārtībā neesošus jautājumus tajā var iekļaut, ja Līgumslēdzējas puses par to vienojas. 
            
            
               4.EPN komitejas priekšsēdētājs ar Līgumslēdzēju pušu piekrišanu var pieaicināt ekspertus piedalīties sanāksmēs, lai sniegtu informāciju par konkrētiem jautājumiem.
            
            
               5.Vienojoties ar Līgumslēdzējām pusēm, sekretariāts var saīsināt 1. un 2. punktā norādītos termiņus, lai ņemtu vērā vajadzības saistībā ar konkrēto gadījumu. 
            
            
               12. pants
            
            
               Protokols
            
            
               1.Pēc katras sanāksmes tiek izstrādāts secinājumu kopsavilkums, kuru paraksta EPN komitejas locekļi.
            
            
               2.Sekretariāts mēneša laikā izstrādā katras sanāksmes protokola projektu.
            
            
               3.Protokolā parasti sniedz kopsavilkumu par katru darba kārtības jautājumu, vajadzības gadījumā norādot:
            
            
               a)visus EPN komitejai iesniegtos dokumentus, 
            
            
               b)ikvienu paziņojumu, ko kāds EPN komitejas loceklis lūdzis ierakstīt protokolā, 
            
            
               c)pieņemtos lēmumus, sniegtos ieteikumus, saskaņotos paziņojumus un secinājumus konkrētajos jautājumos. 
            
            
               4.Protokolā iekļauj arī to EPN komitejas locekļu sarakstu, kuri piedalījušies sanāksmē, kā arī viņus pavadošo delegāciju locekļu sarakstu un novērotāju sarakstu.
            
         
         
            
               5.Abas Līgumslēdzējas puses protokolu apstiprina rakstveidā divu mēnešu laikā no sanāksmes dienas. Pēc protokola apstiprināšanas sekretariāts to paraksta divos eksemplāros, un katra Līgumslēdzēja puse saņem šo autentisko dokumentu oriģinālu.
            
            
               13. pants
            
            
               Atklātums
            
            
               1.Ja vien Līgumslēdzējas puses nenolemj citādi, EPN komitejas sanāksmes nav atklātas.
            
            
               2.Katra Līgumslēdzēja puse var lemt par EPN komitejas lēmumu publicēšanu savā attiecīgajā oficiālajā izdevumā.
            
            
               IV NODAĻA
            
            
               NOBEIGUMA NOTEIKUMI
            
            
               14. pants
            
            
               Valodu režīms
            
            
               1.EPN komitejas darba valodas ir Līgumslēdzējām pusēm kopīgās oficiālās valodas.
            
            
               2.EPN komiteja rīko sanāksmes un pieņem lēmumus un ieteikumus, izmantojot dokumentus un ieteikumus, kas iesniegti kādā no 1. punktā minētajām valodām. 
            
            
               15. pants
            
            
               Izdevumi
            
            
               1.Katra Līgumslēdzēja puse sedz visus izdevumus, kas tai radušies saistībā ar piedalīšanos EPN komitejas sanāksmēs – tie ir gan personāla, ceļošanas un uzturēšanās izdevumi, gan izdevumi par pasta un telekomunikāciju pakalpojumiem. 
            
            
               2.Izdevumus saistībā ar sanāksmju organizēšanu un dokumentu pavairošanu sedz tā Līgumslēdzēja puse, kas rīko sanāksmi.
            
            
               3.Izdevumus saistībā ar sanāksmju mutvārdu tulkošanu un lēmumu un ieteikumu tulkošanu EPN komitejas darba valodās sedz tā Līgumslēdzēja puse, kas rīko sanāksmi. Izdevumus saistībā ar sanāksmju mutvārdu tulkošanu un lēmumu un ieteikumu tulkošanu citās Eiropas Savienības oficiālajās valodās sedz Eiropas Savienības Līgumslēdzēja puse.
            
            
               16. pants
            
            
               Reglamenta grozīšana
            
            
               Šo reglamentu var grozīt ar EPN komitejas lēmumu, kas pieņemts, ievērojot 6. panta 1. punkta noteikumus.